Diari Oficial de la Generalitat Valenciana


Sumari del DOGV 6300, del 30-06-2010 (2010/7038)

Acord relatiu al Programa d'Actuació Integrada de la Unitat d'Execució Número 1 del Sector 2 el Racó
----------------------------------------------------------------------------------------------------

### Dades del document

Número de DOGV
:   6300

Data del DOGV
:   30-06-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/7038


Data del document
:   08-06-2010

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * pla d'urbanisme
    * administració local

Acord relatiu al Programa d'Actuació Integrada de la Unitat d'Execució Número 1 del Sector 2 el Racó [2010/7038]  
El Ple de l'Ajuntament d'Alzira, en la sessió celebrada el dia 28 d'abril de 2010, va acordar:  
Primer. Resoldre l'adjudicació del Programa d'Actuació Integrada de la Unitat d'Execució Número 1 del Sector 2 el Racó a l'agent públic urbanitzador ECOVI, SA, per incompliment culpable de les seues obligacions contractuals conforme a les consideracions anteriorment efectuades, declarant expressament la cancel·lació de l'esmentat programa d'actuació integrada i procedint a la seua liquidació.   
Segon. Que els Servicis Tècnics Municipals elaboren un compte de liquidació del programa, incloent els conceptes esmentats en el considerant quart del present acord. La dita liquidació serà sotmesa a tràmit d'audiència per part d'ECOVI, SA, amb caràcter previ a la seua aprovació definitiva.  
Tercer. Iniciar un expedient per a determinar els danys i perjuís ocasionats per l'agent urbanitzador a fi d'exigir les corresponents responsabilitats (art. 113.4 TRLCAP).  
Quart. Procedir a la confiscació de la garantia depositada per l'agent urbanitzador i, a este efecte, requerir a Casualitty Company Europe, Seguros y Reaseguros, SA, que ingrese la quantitat de 241.963,49 de la garantia amb número de certificat 28019900253-0 i la quantitat de 303.028,99 de la garantia amb número de certificat 28019900973-0. L'ingrés haurà de fer-se efectiu en els terminis que fixa l'article 62 de la Llei General Tributària i el Reglament General de Contractació i en el compte bancari de l'entitat Bancaixa número 2077 0103 79 6824289.  
Quint. Finalitzar les obres d'urbanització pendent d'executar del Programa d'Actuació Integrada de la Unitat d'Execució Número 1, del Sector 2 el Racó, procedint a la seua programació per mitjà de gestió directa, servint d'alternativa tècnica el projecte redactat pels Servicis Tècnics Municipals al gener de 2010, el pressupost del qual ascendix a la quantitat de 576.237,60 euros, IVA no inclòs. Així mateix, s'haurà de confeccionar un nou compte de liquidació de la reparcel·lació que incloga el cost de les obres externes i que haurà d'incorporar-se a la proposició juridicoeconòmica de la nova programació.  
Sext. A l'efecte de garantir el pagament de les obligacions i rescabalament dels danys i perjuís imputables a ECOVI, SA, i que no queden cobertes amb la confiscació de la garantia, es reté el pagament de les quotes d'urbanització que l'Ajuntament deu a la dita mercantil.  
Sèptim. Notificar el present acord a l'urbanitzador, a l'asseguradora, a la Intervenció Municipal i als Servicis Tècnics Municipals.  
Octau. Publicar-ho en el Diari Oficial de la Comunitat Valenciana.  
Este acte posa fi a la via administrativa i s'hi pot interposar un recurs potestatiu de reposició davant del mateix òrgan que el va adoptar, en el termini d'un mes comptat des de l'endemà de la recepció de la notificació o la publicació del present anunci; igualment pot impugnar-se directament davant de l'òrgan competent de la jurisdicció contenciosa administrativa, en el termini de dos mesos comptats des de l'endemà d'aquell en què reba la notificació de l'acord o la publicació del present anunci, sense perjuí que puga exercitar qualsevol altra acció que estime procedent.  
Alzira, 8 de juny de 2010.- L'alcaldessa: Elena Mª Bastidas Bono.